Rikunarita-ORG/Wikinium huggingface dataset:
# பால்டிக் நாடுகள்

| பால்டிக் நாடுகள் |
| --- |
|  |
| நாடுகள் |  எசுத்தோனியா (நீலம்)  லாத்வியா (கருஞ்சிவப்பு)  லித்துவேனியா (பொன்மஞ்சள்) |
| நேர வலயம் | * ஒசநே+02:00 (கிஐநே)
* ஒசநே+03:00 (கிஐகோநே)
 |

**பால்டிக் நாடுகள்** (*Baltic states* அல்லது *Baltic countries*) என்பது எசுத்தோனியா, லாத்வியா, லித்துவேனியா ஆகிய நாடுகளைக் குறிக்கும் ஒரு புவிசார் அரசியல் சொல் ஆகும். இம்மூன்று நாடுகளும், வட அத்திலாந்திய ஒப்பந்த அமைப்பு, ஐரோப்பிய ஒன்றியம், ஐரோ வலயம், பொருளியல் கூட்டுறவு மற்றும் வளர்ச்சிக்கான அமைப்பு, ஐரோப்பியப் பேரவை ஆகியவற்றில் உறுப்பினர்களாக உள்ளன. இந்த மூன்று இறைமையுள்ள நாடுகளும், பால்டிக் கடலின் கிழக்குக் கரையில் அமைந்துள்ளமையால், இவை *பால்டிக் நாடுகள்* எனக் குறிப்பிடப்படுகின்றன. வரலாற்றுப் பதிவுகளிலும் இந்நாடுகளைப் பலவிதமான பெயர்களில் பால்டிக் கடலோடு தொடர்புபடுத்தி பால்டிக் குடியரசுகள், பால்டிக் நிலங்கள், பால்டிக்குகள் என குறிப்பிடுகின்றனர்.

இந்த மூன்று பால்டிக் நாடுகளும், உலக வங்கியால் அதிக வருமானமுள்ள நாடுகளாகப் பட்டியல் இட்டுள்ளன. இந்நாடுகள் மிக அதிக மனித மேம்பாட்டுச் சுட்டெண்ணைக் கொண்டுள்ளன. இந்த மூன்று நாடுகளும் தங்களுக்குள்ளே நிருவாக ஒத்துழைப்பும், சட்டத்துறை ஒத்துழைப்புகளையும் ஏற்படுத்திக் கொண்டிருக்கின்றன. குறிப்பாக வெளிநாட்டுக் கொள்கை, பாதுகாப்பு, ஆற்றல், போக்குவரத்து போன்றவற்றில் கூட்டுறவாக மேலாண்மை செய்து கொள்கின்றன.

## வரலாறு

*பால்டிக் நாடுகள்* என்ற சொல் 20-ஆம் நூற்றாண்டின் தொடக்கம் வரை, பால்டிக் கடலுக்கு அருகிலுள்ள சுவீடன், டென்மார்க், சில சமயங்களில் செருமானியப் பேரரசு, உருசியப் பேரரசு ஆகிய நாடுகளின் சூழலில் பயன்படுத்தப்பட்டது. நோர்டிக் சங்கங்களின் வருகையுடன், பால்டிக் நாடுகள் என்ற சொல் சுவீடன், டென்மார்க் ஆகியவற்றைக் குறிக்கப் பயன்படுத்தப்படவில்லை.

முதலாம் உலகப் போருக்குப் பிறகு (1914–1918) "பால்டிக் நாடுகள்" என்ற சொல் முன்னாள் உருசியப் பேரரசில் இருந்து விடுதலை பெற்ற பால்டிக் கடலால் சூழப்பட்ட நாடுகளைக் குறிக்கத் தொடங்கியது. இந்தச் சொற்றொடரில் எசுத்தோனியா, லாத்வியா, லித்துவேனியா, பின்லாந்து (பின்லாந்து பின்னர் நோர்டிக் நாடுகளில் ஒன்றாக இணைக்கப்பட்டது) ஆகியவை அடங்கும்.

இரண்டாம் உலகப் போருக்குப் பிறகு (1939–1945), 1991 வரை சோவியத் ஒன்றியத்தால் கைப்பற்றப்பட்ட எசுத்தோனியா, லாத்வியா, லித்துவேனியா ஆகிய மூன்று நாடுகளைத் தொகுக்க இந்த சொல் பயன்படுத்தப்பட்டது. அதே வேளையில், பின்லாந்து, நோர்டிக்கு நாடுகள் என்ற மற்றொரு புவிசார் அரசியல் குழுவின் உறுப்பினராகக் குறிப்பிடப்படுகிறது.

## மேற்கோள்கள்
# வலை ஊர்தி

**வலை ஊர்தி** அல்லது **சிலந்தி** (Web crawler) இணைய தேடுபொறிகளால் பயன்படுத்தப்படும் ஒரு செயலி ஆகும். இணையத்தில் ஒரு பக்கம் பல பக்கங்களுடன் இணைக்கப்பட்டு இருக்கும் இந்த வழியைப் பின்பற்றி சிலந்திகள் இணையத்தில் உலாவி தகவல்களைப் பெற்றுக்கொள்கின்றன. இந்த தகவல்கள் வரிசைப்படுத்தி சேமிக்கப்படும். பயனர் ஒரு சொல்லை உள்ளிட்டு தேடும்போது அதற்கு ஒப்பான முடிவுகள் காட்டப்படுகின்றன.

## மேற்கோள்கள்
# டாஸ்

**டாஸ்** அல்லது இலங்கை வழக்கின் படி **டொஸ்** என்றறியப்படும் வட்டு இயக்கு தளம் எனப்பொருள்படும் டிஸ்க் ஆப்பரேட்ங் சிஸ்டம் என்பதன் சுருக்கம் ஆகும். டாஸ் இயங்குதளங்கள் நாவல் டாஸ், டாக்டர் டாஸ், பிறீ டாஸ், மைக்ரோசாப்ட் டாஸ் போன்ற பலரும் சந்தைப்படுத்தியிருந்தாலும் இவற்றுள் மைக்ரோசாப்ட் டாஸ் இயங்குதளமே பிரபலமானது ஆகும். இவை விண்டோஸ் 95/98 உடன் உள்ளிணைக்கப்பட்டவை ஆகும். விண்டோஸ் 2000/எக்ஸ்பி போன்றவற்றில் டாஸ் இயங்குதளம் மெய்நிகர் நினைவகத்திலேயே இயங்கும்.

டாஸ் வரைகலைக் சூழல் அற்ற கட்டளைகளால் இயக்கப்படும் தனிப்பயனர்களுக்கான ஒரு நேரத்தில் ஒரு பணியை மாத்திரமே செய்யும் ஓர் இயங்குதளம் ஆகும். டாஸ் இயங்குதளம் பல்வேறு பங்சனூடாக விசைப்பலகையின் உள்ளீடுகளை வாசிக்கவும், தட்டுக்களில் எழுதுவதற்கும் துணையாக பங்சன்களைக் கொண்டுள்ளது.

டாஸ் இயங்குதளத்தில் நெகிழ்வட்டு (பிளாப்பி டிஸ்க்) A: மற்றும் B: என்றவாறு பெயரிடப்படும் வன்வட்டு C: இல் ஆரம்பிக்கும். ஆங்கில அகர எழுத்துக்கள் 26 இதில் இரண்டு எழுத்துக்கள் நெகிழ்வட்டிற்குப் போவதால் டாஸ் இயங்குதளம் ஆகக்கூடுதலாக 24 பாட்டிசன்களை மாத்திரமே ஆதரிக்கும். விண்டோஸ் 2000/எக்ஸ்பி/விஸ்டா போன்று எழுத்துக்கள் அல்லாத பாட்டிசன்களை டாஸ் ஆதரிக்காது. நெகிழ்வட்டிற்கு பாட் 12 என்கின்றன 12பிட் முறையிலான கோப்புமுறையிலும் வன்வட்டிற்கு பாட் 16பிட்/32பிட் போன்ற முறையில் வன்வட்டினைக் கையாளலாம்.
# வயர்ட்

*Wired*| நவம்பர்-டிசம்பர் 2024 இதழ் முகப்பு அட்டை |
| கேட்டி ட்ரூமாண்ட் | கேட்டி ட்ரூமாண்ட் |
| வகை | தொழில், தொழில்நுட்பம், வாழ்க்கை முறை |
| இடைவெளி | மாத இதழ் |
| Total circulation (டிசம்பர் 2023) | 541,614 |
| தொடங்கப்பட்ட ஆண்டு | பிப்ரவரி 1991 |
| முதல் வெளியீடு | ஜனவரி 1993, காலாண்டு இதழாக |
| நிறுவனம் | கொண்டே நாஸ்ட் பதிப்பகம் |
| நாடு | அமெரிக்கா |
| அமைவிடம் | சான் பிரான்சிஸ்கோ, கலிபோர்னியா |
| மொழி | ஆங்கிலம் |
| வலைத்தளம் | wired.com |
| ISSN | 1059-1028 |

**வயர்ட்** என்பது ஐக்கிய அமெரிக்காவில் வெளிவரும் ஒரு ஆங்கில இதழ். தகவல் தொழில்நுட்பம் பற்றியும், அதன் சமூகத் தாக்கங்கள் பற்றியும் செய்திகளையும் கட்டுரைகளையும் இது முதன்மையாக வெளியிடுகிறது. 1993 ஆம் தொடங்கிய இந்த இதழ், இணைய யுகத்தின் ஒரு முக்கிய இதழாக பலரால் கருதப்படுகிறது.

மாதமொரு முறை வெளிவரும் இந்த இதழ் சனவரி 2017-ஆம் ஆண்டுக் கணக்கின்படி 870,101 படிகள் விற்றது.

## மேற்கோள்கள்
# இட அமைப்பியல்

இட அமைப்பியல் வரைபடம்
**இட அமைப்பியல்** (*Topography*) என்பது கோள் அறிவியல் சார்ந்த ஒரு துறை. இது, புவியினதும், கோள்கள் மற்றும் கோள்கள், மதிகள், விண்கற்கள் போன்ற கவனிக்கத்தக்க பிற வானியற் பொருட்களினதும் மேற்பரப்பு வடிவங்களையும் பிற அம்சங்களையும் பற்றி ஆய்வு செய்யும் துறையாகும்.

பொதுவாக, இட அமைப்பியல் மேற்பரப்பின் உயர வேறுபாடுகள் தொடர்பான விவரங்கள் மட்டுமன்றி, இயற்கை மற்றும் செயற்கை அம்சங்களுடன், உள்ளூர் வரலாறு பண்பாடு போன்றவற்றையும் கணக்கில் எடுத்துக்கொள்கிறது.

இட அமைப்பியல் சிறப்பாக மேற்பரப்பின் முப்பரிமாணத் தரத்தைக் குறிக்கும், நிலப்பகுதியின் உயர அமைப்புக்களைப் பதிவு செய்வதில் ஈடுபடுவதுடன் குறிப்பான நிலவடிவங்களையும் அடையாளம் காண முயல்கிறது. இதை நிலவுரு அளவியல் (geomorphometry) என்றும் அழைப்பதுண்டு. தற்காலப் பயன்பாட்டில் இச்சொல், மின்னணுவியல் வடிவத்தில் நிலப்பரப்பு உயரம் சார்ந்த தரவுகளைப் பெறுவதைக் குறிக்கிறது. சமவுயரக் கோடுகள், உயரங்காட்டு நிறங்கள் போன்ற நுட்பங்களைப் பயன்படுத்தி நிலவடிவத்தை நிலப்படமாக உருவாக்குவதை இது உள்ளடக்குகிறது.

## நோக்கங்கள்

மேற்பரப்பில் உள்ள ஒர் அம்சத்தின், அல்லது மேலும் பொதுவாக ஒரு புள்ளியின் சரியான அமைவிடத்தை குறுக்குக் கோடு, நெடுங்கோடு, உயரம் ஆகியவற்றின் அடிப்படையில் கண்டறிவதே இட அமைப்பியலின் நோக்கம். அம்சங்களைக் கண்டறிந்து பெயரிடுவதுடன், நிலவடிவக் கோலங்களை அடையாளம் காணுவதும் இத்துறையின் ஒரு பகுதியாகும்.

இட அமைப்பியல் ஆய்வு ஒன்று பல நோக்கங்களுக்காக நடத்தப்படக்கூடும். படைத்துறைத் திட்டமிடலும், நிலவியல் ஆராய்ச்சியும் இவ்வாறான ஆய்வுத் திட்டங்களுக்கு முதன்மையான தூண்டுகோல்களாக அமைகின்றன. அதேவேளை, இட அமைப்பியல் தரவுகள் திட்டமிடல், கட்டுமானம், மற்றும் பல்வேறு குடிசார் பொறியியல், பொது வேலைகள் முதலியவற்றுக்கு மிகவும் அவசியமானவை.

## நுட்பங்கள்

இட அமைப்பியல் ஆய்வுகளுக்குப் பல அணுகுமுறைகள் உள்ளன. இவற்றுள் எந்த முறையைப் பயன்படுத்துவது என்பது ஆய்வு செய்யவேண்டிய பகுதியின் அளவு, அதை அணுகக்கூடிய தன்மை, ஏற்கெனவே உள்ள ஆய்வுகளின் தரம் என்பவற்றில் தங்கியுள்ளது.

நேரடி அளவை
தொலையுணர்தல்
வான்வெளிப் படங்களும், செய்மதிப் படங்களும்
ஒளியடர்வு அளவியல்
ரேடாரும், சோனாரும்
## மேற்கோள்கள்
# ஈர்ப்பு அழுத்தம்

**ஈர்ப்பு அழுத்தம்** (Gravitational potential) என்பது ஈர்ப்புப் புலத்திற்கு எதிராக, ஒரு புள்ளியிலிருந்து தொலைவிற்கு ஓர் அலகு நிறையுள்ள பொருளை நகர்த்தும் போது செய்யப்படும் வேலையின் அளவு, அப்புள்ளியில் *ஈர்ப்பு அழுத்தம்* என வரையறுக்கப்படுகிறது. இது ஒரு எண்மதிப்பும் திசையும் கொண்ட அளவு ஆகும். இதனுடைய அலகு **நியூட்டன் மீட்டர் கிலோகிராம் −1** (Nmkg−1) ஆகும்.ஒரு பொருளை தூக்கு வதற்கு செய்யும் வேலை.

சீர்கோளவடிவமான உடலின் மீது ஈர்ப்பு அழுத்தம் சூழ்ந்துள்ள விதம். வளைகோடுகளின்திரும்பல் புள்ளி அவ் உடலின் மேற்பரப்பில் அமைந்துள்ளன.
## மேற்கோள்கள்
# அமெரிகோ வெஸ்புச்சி

| அமெரிகோ வெஸ்புச்சி |
| --- |
|  |
| பிறப்பு | (1454-03-09)மார்ச்சு 9, 1454 புளோரன்சு, புளோரன்சு குடியரசு, இன்றைய இத்தாலியில் |
| இறப்பு | பெப்ரவரி 22, 1512(1512-02-22) (அகவை 57) செவில், எசுப்பானியா |
| தேசியம் | இத்தாலியர் |
| பணி | வணிகர், நடுகாண் பயணி, நிலப்படவரைஞர் |
| அறியப்படுவது | புதிய உலகம் ஆசியா அல்ல என்பதையும், அது முன்னர் அறிமுகமில்லாத நான்காவது கண்டம் என்பதையும் காட்டினார். |

**அமெரிகோ வெஸ்புச்சி** (*Amerigo Vespucci*) ஒரு இத்தாலியக் கடலோடி ஆவார். இவரே கொலம்பசுக்குப் பின்னர் அமெரிக்கக் கண்டத்துக்குச் சென்றவர். இவரது பெயரில் இருந்தே "அமெரிக்கா" என்ற பதம் உருவானது. இவர் 1454 ஆம் ஆண்டு இத்தாலியின் புளோரன்சில் பிறந்தார்.

## மேற்கோள்கள்
# உயரம்

உயரம் பற்றி விளக்கும் படம்
**உயரம்** (ஒலிப்பு) என்பது ஒரு பொருளின் (மேசை, கட்டடம், மலை, மரம், கொடிக்கம்பம்) பரும அளவில் நிலப்பரப்புக்கு (செங்குத்தான) நிலைக்குத்துத் திசையில் அளக்கப்படும் தொலைவு ஆகும். முத்திரட்சி (முப்பரிமானம்) கொண்ட ஒரு பொருளின் பரும அளவை கிடைமட்டத் (தரையில் படுக்கை வாட்டில்) தளத்தில் இருக்கும் நீட்சியை (அல்லது அகற்சியை) *நீளம்* என்றும் *அகலம்* என்றும் குறிப்பிடப்படும். இவையும் கிடைமட்டத்தில் (படுக்கை வாட்டில்) ஒன்றுக்கொன்று செங்குத்தாக இருப்பவைதான். ஆனால் உயரம் என்பது கிடை மட்டத்தளத்தில் இருந்து செங்குத்தாக எழும் திசையில் உள்ள தொலைவு ("உயர்ச்சி") ஆகும். *நீளம்* என்னும் சொல் எத்திசையிலும் உள்ள தொலைவக் குறிக்கப் பொதுச்சொல்லாகவும் பயன்படுகின்றது என்பதை நினைவில் கொள்ளல் வேண்டும். இணைத்துள்ள படத்தில் நீளம், அகலம் உயரம் ஆகியவை குறிக்கப்பட்டுள்ளன.

விண்வெளியில் நிலப்பரப்பு என்று ஏதும் இல்லாததால், முத்திரட்சி கொண்ட ஒரு பொருளுக்கு ஒன்றுக்கொன்று செங்குத்தான முத்திசை நீட்சிகள் இருந்த போதிலும், *உயரம்* என்று சிறப்பித்துக் கூற எதுவும் இல்லை. மூன்று செங்குத்தான திசைகளில் நீளங்கள் குறிப்பிடலாம். நிலப்பரப்பில் புவி ஈர்ப்பு திசைக்கு நேர் எதிரான திசையில் விரியும் நீட்சியை உயரம் என்றழைக்கப்படும்.

## இவற்றையும் பார்க்கவும்

## மேற்கோள்கள்
# சுழல் காட்டி

ஒரு சுழல் காட்டி
**சுழல் காட்டி** என்பது, திசையமைவை அளப்பதற்கு அல்லது அதனை உள்ளவாறு பேணுவதற்குப் பயன்படும் ஒரு கருவியாகும். இது கோண உந்தக் கோட்பாட்டின் அடிப்படையில் செயற்படுகின்றது. இது ஒரு சுழலும் சில்லு அல்லது தட்டு வடிவில் அமைந்தது. இதன் அச்சு எந்தத் திசையமைவையும் எடுக்கும் வகையில் கட்டற்ற வகையில் அமைந்துள்ளது. வெளி முறுக்கு விசைகளின் தாக்கங்கள் உயர்ந்த வேகத்தில் சுழலும் இதன் திசையமைவில் மிகக்குறைந்த மாற்றத்தையே ஏற்படுத்துகின்றன. இது கட்டாத்தாங்கியில் பொருத்தப்படுவதால் வெளி முறுக்குவிசைகளின் தாக்கம் இதில் இருப்பதில்லை. எனவே இது வைக்கப்பட்டுள்ள தளம் எவ்வாறு நகர்ந்தாலும், சுழல் காட்டியின் திசையமைவு ஏறத்தாழ நிலையாகவே இருக்கும். எனவே திசையமைவை அளப்பதற்கு அல்லது அதனை உள்ளவாறு பேணுவதற்கு பயன்படுகிறது.

காந்தத் திசையறிகருவிகளைப் பயன்படுத்த முடியாத இடங்களில், திசையை அறிவதற்கு இதனைப் பயன்படுத்துகின்றனர். இக் காரணத்துக்காகவே ஹபிள் தொலைநோக்கியில் சுழல் காட்டி பயன்படுகின்றது.

## மேற்கோள்கள்

## இவற்றையும் பார்க்கவும்

* சுழிதிசைகாட்டி
# பில் கிளின்டன்

| வில்லியம் ஜெஃபர்சன் கிளின்டன் |
| --- |
|  |
|  |
| ஐக்கிய அமெரிக்காவின் 42வது குடியரசுத் தலைவர் |
| **பதவியில்** ஜனவரி 20 1993 – ஜனவரி 20 2001 |
| துணை அதிபர் | ஆல் கோர் |
| முன்னையவர் | ஜார்ஜ் ஹர்பர்ட் வாக்கர் புஷ் |
| பின்னவர் | ஜார்ஜ் வாக்கர் புஷ் |
| ஆர்கன்சஸ் மாநிலத்தின் 42வது ஆளுனர் |
| **பதவியில்** ஜனவரி 11, 1983 – டிசம்பர் 12, 1992 |
| Lieutenant | வின்ஸ்டன் பிரயன்ட் (1983-1991) ஜிம் கை டக்கர் (1991-1992) |
| முன்னையவர் | ஃப்ராங்க் டி. வைட் |
| பின்னவர் | ஜிம் கை டக்கர் |
| ஆர்கன்சஸ் மாநிலத்தின் 40வது ஆளுனர் |
| **பதவியில்** ஜனவரி 9, 1979 – ஜனவரி 19, 1981 |
| Lieutenant | ஜோ பர்செல் |
| முன்னையவர் | ஜோ பர்செல் (பதில்) |
| பின்னவர் | ஃப்ராங்க் டி. வைட் |
| ஆர்கன்சஸ் அரசு சட்டமா அதிபர் |
| **பதவியில்** 1977–1979 |
| முன்னையவர் | ஜிம் கை டக்கர் |
| பின்னவர் | ஸ்டீவ் கிளார்க் |
|  |
| தனிப்பட்ட விவரங்கள் |
| பிறப்பு | ஆகத்து 19, 1946 (1946-08-19) ஹோப், ஆர்கன்சஸ் |
| அரசியல் கட்சி | மக்களாட்சிக் கட்சி |
| துணைவர் | இலரி கிளின்டன் |
| பிள்ளைகள் | செல்சி கிளின்டன் |
| முன்னாள் மாணவர் | ஜார்ஜ்டவுன் பல்கலைக்கழகக் கல்லூரி, ஆக்ஸ்போர்டு யேல் சட்டக் கல்லூரி |
| பணி | வழக்கறிஞர், அரசியல்வாதி |
| சமயம் | கிறிஸ்தவம் - பாப்டிஸ்ட் |
| கையெழுத்து |  |
|  |

**வில்லியம் ஜெஃபர்சன் கிளின்டன்** அல்லது **பில் கிளின்டன்** (பிறப்பு **வில்லியம் ஜெஃபர்சன் பிலைத்**, ஆகஸ்டு 19, 1946) ஐக்கிய அமெரிக்காவின் 42வது குடியரசுத் தலைவராக 1993 ஆம் ஆண்டு முதல் 2001 வரை பதவி வகித்தவர் ஆவார். இதற்கு முன் இவர் ஆர்கன்சஸ் மாநிலத்தின் ஆளுநராக இருந்தார். இவரின் மனைவி இலரி கிளின்டன் 2008இல் அமெரிக்கக் குடியரசுத் தலைவர் தேர்தலில் மக்களாட்சிக் கட்சியின் வேட்பாளராகப் போட்டியிட்டுத் தோல்வி அடைந்தார்.
புதிய ஜனநாயகவாதியாக கருதப்பட்ட பில் கிளின்டன், மூன்றாம் வழி தத்துவ ஆளுமை, இவரது இருமுறை ஜனாதிபதி ஆட்சிக்காலத்தைப் பிரபலப்படுத்தியது. வட அமெரிக்க சுதந்திர வர்த்தகக் கோட்பாட்டிலும், நலக் காப்பீட்டுதிட்டத்திலும் இவரது செயல்திட்டங்கள் நடுநிலைமையுடன் விளங்குவதாகக் கருதப்பட்டன.

## மேற்கோள்
# சோயுஸ் (செலுத்து வாகனம்)

| **சோயூஸ் 11A511** |
|  சோயூஸ் ஏவுகலம் கசக்ஸ்தான், விண்வெளி ஏவுகளத்திற்கு கொண்டு செல்லப்படுகிறது. |
| **தரவுகள்** |
| **இயக்கம்** | செலுத்து வாகனம் |
| **அமைப்பு** | OKB-1 |
| **நாடு** | சோவியத் ஒன்றியம் |
| **அளவு** |
| **உயரம்** | 45.6 மீ (150 அடி) |
| **விட்டம்** | 10.3 மீ (34 அடி) |
| **நிறை** | 308,000 கிகி (679,000 இறா) |
| **படிகள்** | 2 |
| **கொள்திறன்** |
| **தாங்குசுமை பூதாபா** | 6,450 கிலோகிராம்கள் (14,220 lb) |
| **Associated Rockets** |
| **திட்டம்** | ஆர்-7 |
| **Derivatives** | சோயூஸ்-யூ சோயூஸ்-யூ2 சோயூஸ்-எஃப்ஜி சோயூஸ்-2 |
| **ஏவு வரலாறு** |
| **நிலை** | செயற்படுவதில்லை |
| **ஏவல் பகுதி** | பைக்கனூர் |
| **மொத்த ஏவல்கள்** | 30 |
| **வெற்றிகள்** | 28 |
| **தோல்விகள்** | 2 |
| **முதல் பயணம்** | 28 நவம்பர் 1966 |
| **கடைசிப் பயணம்** | 24 மே 1975 |
| **Notable payloads** | சோயூஸ் |
| Boosters (Stage 0) - Block A/B/V/G |
| No boosters | 4 |
| பொறிகள் | 1 RD-107 |
| உந்துகை | 994.3 கிலோnewtons (223,500 lbf) |
| Specific impulse | 315 செக் |
| எரி நேரம் | 118 செக் |
| எரிபொருள் | RP-1/LOX |
| முதலாவது நிலை - 11S59 |
| பொறிகள் | 1 RD-108 |
| உந்துகை | 977.7 கிலோnewtons (219,800 lbf) |
| Specific impulse | 315 செக் |
| எரி நேரம் | 292 செக் |
| எரிபொருள் | RP-1/LOX |
| இரண்டாவது நிலை - 11S510 |
| பொறிகள் | 1 RD-0110 |
| உந்துகை | 294 கிலோnewtons (66,000 lbf) |
| Specific impulse | 330 செக் |
| எரி நேரம் | 246 செக் |
| எரிபொருள் | RP-1/LOX |

**சோயுஸ் (செலுத்து வாகனம்)** (*Soyuz*, ரஷ்ய மொழி: Союз) 1960 களில் ரஷ்யாவால் தயாரிக்கப்பட்ட செலுத்து வாகனம் ஆகும். இது மீளப்பாவிக்க முடியாத செலுத்து வாகனம். சோவியத் ரஷ்யாவின் *ஓ.கே.பி*-1 (OKB-1) ன் மூலம் திட்டமிடப்பட்டு தயாரிக்கப்பட்டது. "சோயுஸ்" திட்டத்தின் ஒரு பகுதியாக சோயுஸ் செலுத்து வாகனம் முதலில் ஆளில்லாத செலுத்து வாகனமாக பயன்படுத்தப்பட்டது. பின்னர் முதல் 19 விண்வெளி வீரர்களை விண்வெளிக்கு ஏற்றிச் சென்றுள்ளது.

## மேற்கோள்கள்
# மார்ஸ் எக்ஸ்பிரஸ்

மார்ஸ் எக்ஸ்பிரஸ்| கணினி வரைகலை மூலம் உருவாக்கப்பட்ட மார்ஸ் எக்ஸ்பிரஸ் |
|  |
| திட்ட வகை | செவ்வாய் கோளை சுற்றுவது |
| இயக்குபவர் | ஐரோப்பிய விண்வெளி நிறுவனம் |
| காஸ்பார் குறியீடு | 2003-022A |
| இணையதளம் | mars.esa.int |
| திட்டக் காலம் | சுமார்: அனுப்பப்பட்டு23 ஆண்டுகள்,  1 மாதம்,  10 நாட்கள் செவ்வாயில்22 ஆண்டுகள், 6 மாதங்கள்,  17 நாட்கள் /small> |
|  |
|  |
| விண்கலத்தின் பண்புகள் |
| ஏவல் திணிவு | 1,123 கிலோகிராம்கள் (2,476 lb) |
| உலர் நிறை | 666 கிலோகிராம்கள் (1,468 lb) |
| திறன் | 460 வாட் |
|  |
|  |
| திட்ட ஆரம்பம் |
| ஏவப்பட்ட நாள் | 2 சூன் 2003, 17:45:26  UTC |
|  |
|  |
| சுற்றுப்பாதை அளபுருக்கள் |
| Reference system | Areocentric |
| வட்டவிலகல் | 0.943 |
| அண்மை | 298 கிலோமீட்டர்கள் (185 mi) |
| கவர்ச்சி | 10,107 கிலோமீட்டர்கள் (6,280 mi) |
| சாய்வு | 86.3 பாகை |
| சுற்றுக்காலம் | 7.5 மணிநேரம் |
|  |

ஐரோப்பிய விண்வெளி நிறுவனம் சார்பாக செவ்வாய் கோளை ஆராய அனுப்பப்பட்ட விண்கலமே **மார்ஸ் எக்ஸ்பிரஸ்** ஆகும்.

## உருவாக்கம்

இங்கிலாந்து,செருமனி உட்பட பல ஐரோப்பிய நாடுகளின் பங்களிப்போடு , ஐரோப்பிய விண்வெளி ஆய்வு மையமான இ.எஸ்.ஓ.சி-யால் மார்ஸ் எக்ஸ்பிரஸ் விண்கலம் உருவானது.ஆறு கோடியே இருபது லட்சம் அமெரிக்க டாலரினால் இது தயாரிக்கப்பட்டது.2003-ம் ஆண்டு சூன் இரண்டு அன்று மார்ஸ் எக்ஸ்பிரஸ் விண்கலம் அனுப்பப்பட்டது.ஸ்டார் செம் என்னும் ராக்கெட் இதனை தூக்கி சென்றது.ஆறு மாத பயணத்திற்குப் பின் திசம்பர் 25-ஆம் திகதி செவ்வாய் கிரகத்தின் சுற்று வட்ட பாதையில் நூழைந்தது மார்ஸ் எக்ஸ்பிரஸ்.

## பீகிள்-2

மார்ஸ் எக்ஸ்பிரஸுடன் வின்ஞானிகள் பீகிள் என்ற ரோபோவையும் அனுப்பி வைத்தார்கள்.இது ஒரு மீட்டர் உயரம் உள்ள ரோபோவாகும்.இதை வடிவமைத்தவர் இங்கிலாந்தை சேர்ந்த காலின் பிலிஜ்ஜர் ஆவார்.பீகில்-2 பத்திரமாக பாராசூட் உதவியுடன் தரை இரக்கப்பட்டது.ஆனால் அது எலக்ரானிக் பாகங்களில் ஏற்பட்ட கோளாரினால் அது செயலிழந்து.

## சாதனை

ரோபோ செயலிழந்தாலும் மார்ஸ் எக்ஸ்பிரஸ் ஒன்பது ஆண்டுகளாக செவ்வாயை ஆராய்ந்து வருகிறது.செவ்வாய் கிரகத்தின் தென் துருவத்தில் பனிப்பிரதேசம் இருப்பதற்கான அறிகுறிகளை 2004 சனவரியில் கண்டுபிடித்தது.அதில் 87 சதவிகிதம் கார்பன்-டை-ஆக்சைடும்,13 சதவிகிதம் பனியும் இருப்பது தெரியவந்துள்ளது.மீத்தேன்,அம்மோனியா போன்ற வாயுக்கள் அங்கு இருப்பதும் உறுதி செய்யப்பட்டுள்ளது.

## மேற்கோள்கள்

*தினத்தந்தி சிறுவர் மலர் 27-9-2013 இதழ்*
# சென்சூ 6

சென்சூ 6| Diagram of the Shenzhou capsule-stack, without deployed orbit module solar cells |
|  |
| காஸ்பார் குறியீடு | 2005-040A |
| சாட்காட் இல. | 28879 |
| திட்டக் காலம் | 4 நாட்கள், 19 மணி, 33 நிமிடங்கள் |
| முடிந்த சுற்றுக்கள் | 75 |
|  |
|  |
| விண்கலத்தின் பண்புகள் |
| விண்கல வகை | சென்சூ |
|  |
|  |
| உறுப்பினர்கள் |
| உறுப்பினர்களின் எண்ணிக்கை | 2 |
| உறுப்பினர்கள் | Fèi Jùnlóng Niè Hǎishèng |
|  |
|  |
| திட்ட ஆரம்பம் |
| ஏவப்பட்ட நாள் | October 12, 2005, 01:00:03 (2005-10-12UTC01:00:03Z) UTC |
| ஏவுகலன் | Chang Zheng 2F |
| ஏவலிடம் | Jiuquan LA-4/SLS-1 |
|  |
|  |
| திட்ட முடிவு |
| தரையிறங்கிய நாள் | October 16, 2005, 20:33 (2005-10-16UTC20:34Z) UTC |
| தரையிறங்கும் இடம் | Amugulang pasture, Hongger Township Siziwang Banner, Inner Mongolia |
|  |
|  |
| சுற்றுப்பாதை அளபுருக்கள் |
| Reference system | Geocentric |
| சுற்றுவெளி | பூமியின் தாழ் வட்டப்பாதை |
|  |
| ----

|  |
| --- |
| சென்சூ திட்டங்கள் |
| ← சென்சூ 5 | சென்சூ 7 → |

 |

**சென்சூ 6** அல்லது **சென்சௌ 6** ( *Shenzhou 6* ) என்பது, அக்டோபர் 12, 2005 அன்று 01:00க்கு ஜியுசுஅன் விண்வெளி ஏவு தளத்திலிருந்து விண்வெளியில் ஏவப்பட்ட விண்வெளிக்கலமாகும். இது சீனாவின் இரண்டாவது மனிதரை ஏற்றிச்சென்ற சீன விண்வெளிக்கலம். முன்னர் 1999 முதல் ஏவப்பட்ட நான்கு விண்கலங்களும் மனிதர்களை ஏற்றிச் செல்லாத விண்கலங்கள். இக்கலத்தில் ஃபெய் ஜூன்லொங்இ நியே ஹாய்ஷெங் முதன்முதலாக இருவராக சென்றனர். பூமியை 4 நாட்கள் 19 மணி நேரம் 75 முறை பூமியை வலம் வந்த பின், அக்டோபர் 16, 2005 20:33 உலக நேரத்தின் படி, உள் மங்கோலியாவில் தரை இறங்கியது.
# துடிவிண்மீன்

வேலா துடிவிண்மீன் (Vela pulsar) வெளிப்படுத்தும் **துடிப்பலைகள்**, 89.33 மில்லி நொடிகளுக்கு ஒரு தடவை காம கதிர் (gamma ray) துடிப்புகளை சீராக வெளியிடுகிறது.
துடிவிண்மீன் ஓன்று அருகிலுள்ள விண்மீனிலிருந்து பொருளை இழுக்கும் சித்தரிப்பு.
துடிவிண்மீன் அல்லது பல்சர் (pulsar) என்பது காந்தப்புலம் செறிந்த, மின்காந்த கதிர்வீச்சை கீற்றாக வெளியிடும், சுழலும் நொதுமி விண்மீனாகும். இதன் பெயர் துடிக்கும் விண்மீண் என்பதன் சுருக்கம். இவ்விண்மீன் சுழன்றபடி கீற்றாக மின்காந்த அலைகளை வீசியடிப்ப்பதால் பூமியிலிருந்து பார்க்கும்போது அவ் மின்காந்த அலைகள் விட்டுவிட்டு துடிப்பாக தோன்றும் (கலங்கரை விளக்கின் ஒளிவீச்சு மாதிரி). நொதுமி விண்மீன்கள் மிகவும் அடர்த்தியானவை, குறுகிய சுழட்சிக்காலத்தை கொண்டவை. இதனால் இவற்றின் துடிப்புகளுக்கிடையேயான இடைவெளி மிகவும் துல்லியமானது. துடிவிண்மீனைப்பெருத்து இவ் இடைவெளி மில்லிசெக்கன் முதல் செக்கன் வரையில் இருக்கும்.

இவற்றின் துல்லியமான துடிப்பு வானியலில் மிகவும் பயனுள்ளது. உதாரணமாக இரும துடிவிண்மீன் தொகுதியொன்றின் மீது மேற்கொண்ட அவதானிப்பு ஈர்ப்பு அலை இருப்பதை மறைமுகமாக உறுதிசெய்ய உதவியது. சூரிய மண்டலத்திற்கு வெளியே கண்டுபிடிக்கப்பட்ட முதல் கிரகம் PSR B1257+12 துடிவிண்மீனுக்கு அருகிலாகும். சில துடிவிண்மீன்களின் துடிப்பின் துல்லியம் அணுக் கடிகாரத்திற்கு ஒப்பானவை.

## மேற்கோள்கள்